
A la web d’Bsudjorg es podia veure el passat diumenge una resolució del M inisteri de l'Interior que n'ordenava el tancament per apologa del terrorisme. Es tractava d'una inocentada, però amb la difícil separació actual entre lo real i lo fictici era una broma molt creïble. 


Impunitat policial 


Un ertzaintza mata un 
conductor gallec d'un tret 
a una carretera guipuscoana 

El fet ha estat absolutament silenciat a la premsa i a les fonts oficials 


La lluita del poble de Palestina 


Brigadistes CATALANS PRESENTS NARREN LA REPRESSIÓ 

L'exèrcit israelià dispara contra una 
manifestació d'«Anarquistes contra 
el mur» i fereix a dues persones 


Antiinstitucional 


Inocentades per la llibertat 
d'expressió, la defensa de Cal Suís 
i en rebuig al túnel de Bracons 


Guipúscoa/ Euskal Herria El 22 de desembre 
va ser enterrat José Atanes Rodríguez, de 42 
anys, que va morir el passat divendres en 
una carretera de Guipuzkoa després de 
rebre al cap un tret d'un ertzaina. La víctima 
es dirigia el dia dels fets a Beasain, on tre¬ 
ballava en una empresa de la construcció. 
Anava, junt a la seva nòvia i altres companys 
de feina a recollir les seves coses i posteri¬ 
orment havien d'anar a Galícia per a passar 
les vacances de Nadal. 

El portaveu de la família Francisco José C„ 
realitzà el dimarts una explicació dels fets, 
basant-se en els relats de la nòvia, els com¬ 
panys de la víctima i el d'un conductor d'un 
transport que passava pel lloc en el moment 
dels fets i es va posar en contacte amb la 
família per a oferir la seva versió. Segons 
aquest relat del portanveu, els dos cotxes en 
què anava el grup es van aturar a la N-X entre 
Alegia i Beasain en un punt de la carretera on 
una dotació de l'Ertzaintza atenia un acci¬ 
dent de tràfic. José Atanes va baixar del seu 
cotxe mentres el tràfic estava interromput 
per l’accident, per parlar amb els seus com¬ 
panys de treball. En voler-se apropar a l’altre 


vehicle, un policia s'aproximà a ell, li demanà 
la documentació i, mentres que Atanes li 
explicava que només s'havia aturat un 
moment, el policia autonòmic li donà un cop 
amb la culata de la seva pistola i moments 
després va disparar. Quans els companys, 
germà i xicota, baixaren dels cotxes i 
s'atansaren, l'agent -segons el relat del por¬ 
taveu de la família- els digué que Atanes es 
va tirar sobre d'ell i després afegí que se li 
disparà l’arma. Aquest fet ha passat molt 
inadvertit als mitjans de comunicació i ofi¬ 
cials, gairebé com si no hagués passat. 
Només hi ha hagut una nota oficial del 
Departament d'Interior, amb una versió que 
difereix substancialment de la dels testimo¬ 
nis. Segons el Departament d'Interior "un 
dels agents observà un cotxe que li resultà 
sospitós" i en ser interpel·lats els ocupants 
del vehicle van intentar agredir el policia. En 
el transcurs dels fets, es va produir "un tret 
fortuit de l'arma de l'agent, que tocà un dels 
agressors al cap". De moment l'agent ha estat 
suspès de servei i la setmana passada es pre¬ 
sentà una denúncia al jutjat de Donostia con¬ 
tra l’Ertzaintza. Contra-lnfos30/12/ 03 


Cisjordània/ Palestina.- El passat 26 de 
desembre, dos anarquistes van ser ferits de 
bala per part de l'exèrcit israelià quan par¬ 
ticipaven en una acció del grup "Anarquistes 
contra el mur". L'acció es duia a terme front 
el mur que Israel aixeca i era la primera veg¬ 
ada que activistes d'aquest grup es manifes¬ 
taven a Cisjordània. Fonts militars han afir¬ 
mat que els manifestants van causar danys a 
l'obra i no van escoltar els tirs d'advertència. 
El testimoni d'un brigadista català present 
en el moment dels fets ho descriu de la 
següent forma: «Avui ens hem llevat d'hora 
sabent que anàvem a un poblet que es diu 
Mas-ha on es feia una acció contra el mur 
.Ens ha costat arribar fins allà ja que el nos¬ 
tre taxista no sabia massa per on anava. En 
arribar allà ens hem trobat amb gent palesti¬ 
na (de totes les edats), internacionals i 
també un grup de joves israelians contraris a 
l'ocupació i a la construcció del mur. Eren 
molt joves i amb estètica punk i anarquista 
(...). M'ha sobtat d'entrada la curta edat dels 
joves israelians (entre 16 i 19 anys) i que 
anaven preparats amb tenalles per a trencar 
la valia. Amb un megàfon un senyor 
engrescava els palestins més joves a cridar 


frases contra el mur quan de sobte els joves 
israelians han començat a córrer cap a la 
tanca on ens esperava l'exèrcit sionista. Allà 
els joves han començat a forçar la tanca i a 
empènyer-la. Els soldats han respòs, en un 
primer moment, amb trets a l'aire (que 
segons alguns companys que eren a 
primeríssima línia no eren tan enlaire). Els 
joves han seguit amb l'acció i ha estat en 
aquest moment quan els soldats han dis¬ 
parat amb foc real a un jove israelià. 
Increïble! No ho podia creure! Davant meu 
(a menys de 20 metres) acabaven de disparar 
a un jove inofensiu i desarmat! Ràpidament 
un cotxe palestí de suport a la manifestació 
se l'ha endut cap a l'hospital (...).». Per altra 
part, vàries desenes de vehicles tot terreny 
de l’exèrcit van arribar el mateix dia al camp 
de refugiats palestins de Balata a Nablús 
(nord Cisjordània) i van imposar el toc de 
queda. Els militars van començar a revisar 
casa rera casa cercant activistes palestins. 
Aquests tipus de dispositius formen part 
d'una sèrie d'operacions iniciades en aquest 
camp de refugiats el 16 de desembre. 

Xarxa d'Enllaç amb Palestina 
+Contra-lnfos 30/12/ 03 


Gramenet del Besòs.- Seguint amb la campa¬ 
nya contra la censura de l'Ajuntament de 
Santa Coloma de Gramenet ales activitats de 
l'Ateneu Popular Julia Romera, el passat diu¬ 
menge, 28 de desembre, dia dels Innocents, 
una cinquantena de persones van enganxar 
una llufa gegant davant de l'edifici municipal. 
La llufa contenia una relació de les 26 activi¬ 
tats de l'ateneu censurades al full informatiu 
municipal des del passat 14 de novembre. 
Esplugues/ Baix Llobregat.- Cal Suís, la masia 
alliberada de l’abandó des de 
fa un mes a Esplugues de 
Llobregat també va voler gas¬ 
tar una broma a l'ajuntament 
de la ciutat. El 27 de desembre 
a mitja tarda van difondre un 
comunicat a través d'internet i 
cartells penjats als carrers, on 
anunciaven que l'endemà 
autodesallotjarien la casa situ¬ 
ada al barri de Finestrelles per 
tal que l'ajuntament donés un 
ús social a l'espai reivindicat 
des de fa anys per les entitats 
de la població. L'endemà a la 
tarda, quan alguns polítics de 
l'ajuntament havien donat 
credibilitat al parany, i fins i tot 
alguns internautes havien 
qüalificat als membres de Cal 
Suís de quelcom similar a 
"venuts", va aparèixer una llufa 
gegant penjada del balcó del 
consistori d'Esplugues, una 
llufa col·locada per Cal Suís, 
acompanyada d'un comunicat 
on aclarien la inocentada i que 


us reproduïm també en aquest Contra-lnfos. 
Bracons/ La Garrotxa.- També la plataforma 
Salvem les Valls va voler denunciar la contin¬ 
uació de les obres del Túnel de Bracons. Des 
de la plataforma s'entén com una inocentada 
que el nou govern tripartit que s'havia mani¬ 
festat en nombroses ocacions contrari a la 
construcció del túnel no hagi ordenat la par¬ 
alització immediata de les màquines. Per això 
varen desplegar una llufa gegant a la boca 
del túnel ja excavada. Contra-lnfos30/12/ 03 


M anifestacions de suport i solidaritat amb les persones preses 

Dimecres 31de desembre a les portes dels centres penitenciaris i d'internament 

A les ]2h a la presó deWadras» c/ DoctorTrueta * A les I7h alCbmtre d'Inth3nambxitalç/ Guipúscoa *a les 20 ha la presó Modb. 



Una enorme llufa a la boca sud del túnel de Bracons. 
















Actes contra els centres d'extermini 


Lluites d'Arreu 


penitenciari també els últims dies de l'any 

Martorell/ Baix Llobregat .-Ja el passat cap de setmana tingué lloc a Martorell la marxa que 
cada any surt des d'aquesta població del Baix Llobregat i que arriba fins a la presó de Can 
Brians. Aquest acte on es podien veure pancartes amb frases com "Aïllament penitenciari: 
terrorisme d'Estat", és el primer dels que tenen lloc cada any per les dates de Nadal i Cap 
d'Any com a forma de rebuig del sistema penitenciari. Recordem que a Can Brians des del 
passat 15 de desembre es troba en vaga de fam el pres Patricio Pallarès que havia rebut una 
brutal pallissa. Paral·lelament el passat 21de desembre a la presó de Teixeiro també tingué 
lloc una marxa en suport als presos en lluita. A Berga el dissabte 27 també es va fer una con¬ 
centració d'una seixantena de persones, que varen recordar bergatà Roberto Catrino així 
com als independentistes i anarquistes afectats per les operacions repressives d'enguany. El 
31de desembre es faran tres manifestacions més a Barcelona: la primera d'elles serà a les 12 
del migdia a les portes de la presó de dones de Wad-Ras. AIes 17h sortirà una manifestació 
contra els centres dïnternament d'immigrants des de les portes de la seu de la comissaria 
de La Verneda, al carrer Guipúscoa. Finalment a les vuit del vespre es farà al voltant dels 
murs de la presó Model, al carrer Entença, una marxa de torxes reivindicativa. 

Contra-lnfos 30/ 12 / 03 



Marxa que va sortir des de Martorell per anar a la presó de Can Brians. 


M arxa-homenatge als M aquis 

en record de Quico Sabaté 

Dilluns 5 de gener a les lldel matí 

Punt de sortida al cementiri de Sant Celoni (estació Renfe) 
Més informació a: www.sindominio.net/ marxa-maquis 


Endesa genocida del territori mapuche 

Les obres de la Central Hidroelèctrica 
Ralco estan a punt d'acabar 


Xile- Desde l'inici del conflicte per a la con¬ 
strucció de la Central Hidroelèctrica Ralco, 
Endesa ha desenvolupat la política de fets 
consumats amb el vist-i-plau de les autori¬ 
tats xilenes. La seva estratègia s'ha basat en 
avançar impúnement amb les obres de la 
presa amb l'objectiu de que qualsevol objec¬ 
ció posterior (tant per part del govern, la 
justícia o els propis pehuenches mobilitzats) 
tingués efectes nuls a la pràctica. Així, l'any 
1997, posterior a la compra per part 
d'Endesa-Espanya d'Enersis (antiga empresa 
pública d'electricitat xilena), es va iniciar en 
l'Alto Bio-Bio l'emplaçament de la central, 
sense l'existència de mesures ambientals, 
concessions elèctriques, drets d'aigües i 
sense el consentiment de 
les famílies pehuenches 
directament afectades. 

Endesa va optar per l'es¬ 
tratègia de concedir noves 
vivendes a les famílies 
afectades («relocalizadas» 
tal com assenyala l'empre¬ 
sa) i cinc famíles es van 
negar a sometre's aquest 
pacte. El setembre d'en¬ 
guany, Ricardo Lagos anun¬ 
ciava la fi del conflicte de 
la central amb la inclusió 
de les cinc famílies en el 
pla de «relocalització» de 
la multinacional. En aquest 


marc d’imposició s'acabava de concretar el 
publicitat acord entre famílies opositores i 
els executius d'Endesa en el palau de La 
Moneda.; i els executius ho afirmaven així: 
"Este es un gran éxito para todos los que han 
trabajado en sacar adelante el proyecto 
Ralco: trabajadores y profesionales, autori- 
dades de gobierno y de la compahía. 
Ademàs, es un logro importante para las 
propias familias indígenas". 

Les imatges que mostrem són un detall de 
l'estat de les obres; totes anteriors al 
moment de l’acord de setembre. L'empresa 
havia promès a les famílies que respectaria 
les terres fins que no hi hagués acord. 

Contra-lnfos +Kolectivo Lientur 30/12/ 03 



La central hidroelèctrica destrossant l'entorn natural. 


Antiinstitucional 


La nova Consellera d'Interior 
coneguda com la «Dama de Ferro» 

Mollet/ Vallès Oriental.- La nova consellera d'Interior del «pacte de progrés», Montserrat 
Tura, ha estat l'alcaldessa de Mollet des de l’any 1987; pertany a l'executiva del PSC i és 
diputada al Parlament. Els col·lectius de M ollet en destaquen la seva prepotència i autori¬ 
tarisme; d'aquí el sobrenom amb què és coneguda popularment com «La Dama de Ferro». La 
seva actitud sempre ha estat bel·ligerant amb els diversos moviments socials i polítics més 
crítics. S'ha fet famosa per la seva criminalització cap a persones, col·lectius, espais com La 
M aketa i el Casal Tio Canya, i cap algunes protestes ciutadanes com la del Parc dels Colors. 
Alhora, la nova consellera d'Interior, ha estat una gran defensora de Barrionuevo. A M ollet 
ha desenvolupat una política conjunta amb el Partit Popular, que ha donat suport a totes les 
iniciatives del govern local tot i no governar. Contra-lnfos+Gent de Mollet 30/ 12 / 03 


Comunicat de l'inocentada de la masia d'Esplugues 

«M és vives que mai a Cal Suís!» 

Esplugues de Llobregat .- "üM és vives que mai!! Sembla que Pilar Díaz seguirà somiant amb Cal 
Suís. Almenys en alguna cosa coincidim: l’assemblea de Cal Suís segueix somiant amb aque¬ 
st projecte tan bonic. Per descomptat, les papallones i els esquirols, els piratilles de ciutat i 
les guerrilleres d'ulls sortits seguim en el camí de construir col·lectivament el futur de Cal 
Suís. Les papallones no poden oblidar sense més una història plena d'enganys i acords tren¬ 
cats. L'ocupació de Cal Suís té moltes explicacions i moltes comencen fa 18 anys. L'exercici 
de memòria històrica és un dret popular i col·lectiu que ens ensenya a no repetir el passat i 
a gaudir el present i el futur amb certa dignitat. Mentre l'omnipresent portaveu Pilar Díaz 
defensa el dret de recuperació de la memòria històrica amb referències a les barbaritats 
comeses durant i després de la guerra civil, pretén oblidar-se que a Esplugues hi ha un pas 
sat, i no tan llunyà. És fins i tot ofensiu que una persona que apareix d'un dia per a un altre a 
les llistes del partit que duu governant des de l'anomenada democràcia afirma tan seriosa¬ 
ment que no coneix el context polític i social del poble. No serà que la van trobar gràcies a 
una ETT buscant una pacificadora-dialogant? 0 sigui, que mai li van explicar quina és la seva 
missió a l'ajuntament d'Esplugues i no sap que està substituint al gran M.A. Ningú li va 
explicar res d'això i quina és la seva funció a l'equip de govern. Col·loquen a una persona de 
primera tinent d'alcalde i por¬ 
taveu del consistori i ningú li 
explica el perquè. Doncs que 
dimiteixi o faci un esforç de com¬ 
prensió amb un curset intensiu. 

Des de l'assemblea de Cal Suís li 
donarem un cop de mà expií 
cant-li tot el que encara no sàpí 
ga i nosaltres sí. Els esquirols 
respiren. Per un moment pen¬ 
saven que aquesta gent tan 
estranya que en un principi els va 
espantar, anaven a marxar ara que 
la cosa es posava interessant. Ja 
els feia por de debò l'anunci de 
l'ajuntament sobre la construcció 
de la zona verda. Però aquí 
segueixen pixades de riure amb 
tant nen corrent i tanta boja saltimbanqui que s'apropa per Cal Suís. I li cluquen l'ull a les rat- 
apinyades que ja s'imaginen orgies d'amor i carícies. Els piratilles de ciutat no ens rendim tan 
fàcilment. M enjant asfalt cada dia s’ens endureix la capacitat de resistència, respirant núvols 
tòxics se'ns tenalla la consciència. Gràcies a la contaminació i a l’eliminació de zones real¬ 
ment verdes els nostres cossos podran mutar i transformar-se en simulacres de ratolí o 
escarbat, però els nostres ideals no es rebaixen ni una pota de escorpí. Cal Suís és del poble, 
i no com tants edificis municipals tancats a la majoria de la població. Convidem a tot el món 
que vingui a Cal Suís a passejar, a somriure, a somiar. Aquest dia ens treiem les caputxes de 
sàdics violents i malèvols terroristes per a mostrar el nostre rostre amable. Convidem a cafè 
i galetes, o a suc i taronges, o a llet i croissants, o a te i torrades, o a qualsevol combinació o 
al que sigui. I les guerrilleres d'ulls sortits seguim arraserades darrera dels matolls de Cal Suís. 
La nostra trinxera de somnis la defensem amb la dignitat i l'experiència que ens dóna el 
fracàs. La nostra principal arma és la poesia convertida en somriure però si cal treure les 
dents les treurem. En el mirall de la muntanya, a cada cargol que ens avança li oferim el que 
sabem i li preguntem si anem pel bon camí,si ésque existeix tal contradicció. En elsfestivals 
de la paraula, la raó convertida en somni ens diu que l'elefant d’ulls marrons sempre mira de 
cara. I així, la transparència del nostre caminar es converteix en lleó, però no el rei de la selva, 
sinó el de les petjades en el cor. Cal Suís resisteix, i no som ni més ni menys innocents que 
vostès. Aquí els esperem, jjMés vives que mai!! Finestrelles, Esplugues de Llobregat. 29 de 
desembre de 2003, un mes ocupades a Cal Suís." Assemblea de Cal Suís 28/ 12 / 03 







































Col·lectius i contrainformació 


Antimilitarisme 


Antifeixisme 


Del 22 al 25 de Gener de 2004 a Barcelona 

I Jornades Internacionals 
sobre moviments socials 
i recerca activista 


Barcelona.- "Del 22 al 25 de Gener del 2004 
es cel·lebraran a Barcelona, a l’Ateneu 
Popular de Nou Barris, les primeresjornades 
Internacionals sobre Moviments Socials i 
Recerca Activista. Aquestes jornades tenen 
com a objectiu establir un espai de trobada, 
intercanvi, autoformació i debat des dels 
Moviments Socials i per als Moviments 
Socials en relació a la Recerca Activista. Les 
jornades parteixen de tres principis; que la 
Recerca Activista pot ser un dels instruments 
de transformació crítica de la Realitat; que 
cal generar coneixements des de la subjec¬ 
tivitat i més enllà de les jerarquies i limita¬ 
cions acadèmiques; i que cal crear espais i 
mecanismes de producció, intercanvi i 


reflexió col·lectiva al voltant dels coneixe¬ 
ments denunciant la mercantilització i pri- 
vatització dels coneixements actuals. La ini¬ 
ciativa sorgeix d'un grup de persones que fan 
recerca des de i per als Moviments Socials, 
però es dóna molta importància a la partici¬ 
pació de tots els interessats en definir què 
seran les jornades. Per tal de participar 
només cal consultar la pàgina web de les jor¬ 
nades www.investigaccio.org i allà hi tro¬ 
baràs tota la informació de les jornades i 
totes les possibilitats de participació que 
aniran omplint de contingut la trobada. La 
preinscripció estarà oberta fins el 30 de 
novembre i, a partir de llavors, i fins el 15 de 
gener s'obrirà el període d'inscripció." 

Info-Espai 25/ H/ 03 


Lluites contra el patriarcat 


Campanya contra la joguina 
bèl·lica i sexista a Tarragona 


Tarragona.- Davant el consumisme, la 
hipocresia, sensibleria... que ens envaeixen 
durant aquests dies de nadal, un grup de 
persones i entitats de tarragona volen ani¬ 
mar a nens, nenes, mares, pares, àvies, 
padrins... a participar en la campanya de rec¬ 
ollida de joguines bèl·liques i violentes tot 
reflexionant sobre la utilitat, la qualitat i el 
sentit de les joguines que entraran a casa. 

La joguina és una eina bàsica per a desen¬ 
volupar la socialització, la imaginació, la cre¬ 
ativitat... també la diversió. La joguina no és 
tan sols un una mercaderia o un producte 
capitalista. M oltes de les joguines presents en 
el mercat i que es consumiran durant aquests 
dies, són de caire bèl·lic, violent i d'ús sexista. 
Algunes representen instruments d'assassi¬ 
nats i morts, amb la qual cosa es dóna a 
entendre que vivim en un món on aquestes 
conductes formen part de la normalitat 


Aquestes persones, convençudes que cal ser 
coherents amb les mobilitzacions que s'han 
realitzat contra les guerres i les campanyes 
contra la presència de vaixells de l'OTAN al 
port de Tarragona, pensen que un altre món 
és possible, i per això proposen que la tria de 
joguines sigui un procés reflexiu on estinguin 
en compte uns valors no violents, ni discrim¬ 
inatoris. S'han situat diversos punts de recol¬ 
lida amb CONTENIDORS DE CARTRÓ a uns 
quants punts de la ciutat on fins al dia 4 de 
GENER de 2004 es podran deixar aquestes 
indesitjables joguines. El mateix dia 4 de 
gener a la PLAÇA DE LA FONT de Tarragona, 
durant el matí, hi hauran una sèrie de tallers 
i activitats obertes a tothom entorn la 
temàtica del joc. entès com a procés que 
potencia la imaginació, la creativitat i és fon¬ 
amental per l'aprenentatge i la socialització 
de les persones. Contra-lnfos 23/12/ 03 


L'exèrcit no aconsegueix cobrir les places mínimes 

Defensa buscarà reclutes en col·legis 
i oficines d'orientació de l'ocupació 

Barcelona.- Els orientadors professionals dels centres escolars i els experts dels organismes 
públics que s'ocupen de donar informació en matèria d’ocupació pera joves podran ser «pre- 
scriptores» del Ministeri de Defensa en la difusió de l'oferta per a ser militar de tropa i 
marineria. En els col·legis, els orientadors fins i tot podran demanar a Defensa que els enviï a 
funcionaris per a donar xerrades o visitar casernes. Defensa acaba de promoure un pla «de 
suport» als orientadors professionals de joves que estiguin interessats a col·laborar amb el 
Ministeri per a informar i assessorar sobre les places que convoquen cada any les Forces 
Armades per a soldats i mariners, així com sobre les sortides laborals posteriors. Els «prescrip- 
tores» poden actuar en l'àmbit de les seves responsabilitats com orientadors professionals, 
des del seu propi lloc de treball, sense més dedicació que l'habitual i «amb tot el suport» del 
M inisteri, segons informa Defensa en Soldados.com. Segons Defensa, prop de 75.000 militars 
de tropa i marineria es troben en actiu actualment en les Forces Armades. El Ministeri preveu 
arribar a un màxim de 80.000 al llarg de 2004. La xifra mínima perquè l’Exèrcit Professional 
estigui totalment operatiu està en els 86.000 militars, segons es va marcar en els Pressupostos 
Generals de l'Estat de 2003. No obstant això, en la llei que va derogar el servei militar obliga¬ 
tori i va imposar la creació de l'Exèrcit professional es va marcar que Espanya necessitava entre 
102.000 i 120.000 soldats professionals per a garantir la seva defensa. Contra-lnfos 30/12/ 03 


La fàbrica ideològica del PP vol centrar-se en Catalunya 


M adrid .- José M aría Aznar va presidir el passat 
dia 23 una reunió de FAES (Fundación para el 
Anàlisis y los Estudiós Sociales), la macrofun- 
dació ideològica o think tank del PP que diri¬ 
geix personalment. A la reunió, de caràcter 
reservat, es va destacar la necesitat de prestar 
més atenció a l'escenari català en un moment 
com l'actual i han decidit orientar l'elaboració 
teòrica i el debat (seminaris, elaboració de 
papers) per a reforçar la idea conservadora 
"d'Espanya", front a altres discursos crítics o en 
contra d'aquesta idea. Aznar està ja volcat en 
la fundació, a la que pretén convertir en refer¬ 
ent del debat ideològic sobre els valors de 
llibertat, democràcia i humanisme, i en font 
d'inspiració de l'acció política governamental. 
L'objectiu és augmentar la potència teòrica 
del discurs centrista-conservador per a que 
esdevingui el dominant a l'escenari polític es¬ 
panyol. Entre les activitats per al 2004 desta¬ 
ca l'obertura d'una seu de FAES a Barcelona. 


Aquesta decisió respon a la presa de con¬ 
sciència per part dels ideòlegs populars de la 
necessitat de dedicar més atenció a l'escenari 
català en un moment com l'actual, amb CiU «a 
la deriva», un govern en que "los partidos 
nacionalesalientan la radicalidad" i amb un PP 
que aspira a quedar-se amb l'espai del centre 
que convergents i socialistes han deixat 
desatès. L'estratègia passa per doblar esforços 
en l'el·laboració doctrinal (papers, seminaris) 
amb dos objectius: lluitar contra els «tòpics» 
que des d'àmbits institucionals s'extenen con - 
tra la idea d'Espanya o el marc autonòmic, i 
reivindicar la força de Catalunya dins del 
model constitucional. A més, es va donar llum 
verda a estudiar els «pros» i «contres» de 
desenvolupar l’article 155 sobre suspensió de 
l'autonomia. El pressupost de la fundació per 
al proper exercici, que queda fixat en casi cinc 
milions d'euros (800 miliones de pessetes). 

Contra-lnfos 30/12/ 03 


La policia premia a una empresa vinculada a Espana 2000 


Invasió cfl’lraq: 

la massacre continua 


11.023 

MIUTARS IRAQUIANS ASSASSINATS 
DES DEL PASSAT 20 DE MARÇ 

8159 

CIVILS IRAQUIANS ASSASSINATS DES DEL 20 DE MARÇ 



M IUTARS DE LA COAUCIÓ INVASORA FERITS 

41Ï 

SOLDATS DE LA COAUCIÓ INVASORA MORTS PER POC 
DE LA RESISTÈNCIA DES DEL PASSAT 20 DE MARÇ 

(]4 durant l'última setmana) 


València.- La prefectura provincial de policia 
de València ha atorgat onze mencions hono¬ 
rífiques a la companyia Levantina de Segu- 
ridad, que esdevé així la empresa de segure¬ 
tat més guardonada per la policia en l'edició 
d'enguany. A més, la policia ha atorgat la 
màxima distinció en seguretat privada a 
Miguel Roberto, fill de José Luis Roberto, 
propietari de Levantina i dirigent de la 
organització feixista Espana 2000 i de l'asso¬ 
ciació de clubs d'alterne Anela. 

La distinció a Miguel Roberto li ha estat 
atorgada per frustrar un atracament a la dis¬ 
coteca "Factory of Sound", de Pinedo. 
L'empresa Levantina de Seguridad està fort¬ 
ament vinculada a la extrema dreta i el seu 


president José Luis Roberto és el líder de 
l'organització feixista Espana 2000, caracte¬ 
ritzada pel seu discurs contra la inmigració. 
Els vigilants d'aquesta empresa acostumen a 
actuar de manera violenta i han estat con¬ 
demnats en innmobrables ocasions per 
delictes d'agressions i robatoris. 

José Luis Roberto és dirigent també de l'as¬ 
sociació de proxenetes Anela, que acostuma 
a demanar ma d'obra inmigrant al Ministeri 
de treball espanyol. En febrer de 2002, la 
Guàrdia Civil va detindre a trezte trebal¬ 
ladores inmigrants sense papers que eren 
explotades al club El Cisne, al qual Anela 
havia atorgat una placa de garantia, segons la 
qual hom assegurava que les seues trebal¬ 


ladores gaudien de tots els drets. 

La policia espanyola ha atorgat a vigilants de 
Levantina dues mencions honorífiques de la 
categoria A i nou en la categoria B. Segons el 
reglament de seguretat privada, les men¬ 
cions de la categoria A s'atorguen, entre 
altres raons, per facilitar a les Forces de 
Seguretat de l'Estat "informació que pel seu 
contingut o circumstàncies resulti impor¬ 
tant per a la seguretat de l'estat", mentre que 
les de la categoria B per "haver evitat la 
comissió de delictes" o “per qualsevol altra 
actuació que, en parer del judici de les 
Forces i Cossos de Seguretat siga acreedora 
d'aquesta menció". 

L'Avanç 30/12/ 03 


Butlletí setmanal 

Gontra-Infos 


tel: 93.442.62.53 

CORREU ELECTRÒNIC: 

«zitzania@sindominio.net» 


^^L'oratge de la setmana vinent 


Dimecres 31 Divendres 2 Diumenge4 Dimarts 6 



Aquesta setmana serà molt freda. De dijous a diumenge les temperatures baixaran entre 5 i 7 graus i es 
podrà arribar als 0 graus a diversos punts de la costa. Entre dijous a migdia i divendres a la tarda es 
poden produir alguns ruixats, amb la possibilitat d’una cota de neu al voltant dels 300 metres. 















































